รัฐบาลไทย-ข่าวทำเนียบรัฐบาล-ปลัดกระทรวงมหาดไทย เป็นประธานมอบประกาศนียบัตร เข็มวิทยฐานะ และโล่รางวัลแก่ผู้สำเร็จการศึกษา บ.มท. รุ่นที่ 33 เน้นย้ำ “ช่วยกันทำสิ่งที่ดี Change for Good ให้กับพี่น้องประชาชน
วันศุกร์ที่ 7 มกราคม 2565
ปลัดกระทรวงมหาดไทย เป็นประธานมอบประกาศนียบัตร เข็มวิทยฐานะ และโล่รางวัลแก่ผู้สําเร็จการศึกษา บ.มท. รุ่นที่ 33 เน้นย้ํา “ช่วยกันทําสิ่งที่ดี Change for Good ให้กับพี่น้องประชาชน
ปลัดกระทรวงมหาดไทย เป็นประธานมอบประกาศนียบัตร เข็มวิทยฐานะ และโล่รางวัลแก่ผู้สําเร็จการศึกษา บ.มท. รุ่นที่ 33 เน้นย้ํา “ช่วยกันทําสิ่งที่ดี Change for Good ให้กับพี่น้องประชาชน และรักษาความสัมพันธ์ของสมาชิกในรุ่นเพื่อให้เกิดประโยชน์กับราชการและส่วนรวม”
วันนี้ (7 ม.ค. 65) เวลา 11.15 น. ที่ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานในพิธีมอบประกาศนียบัตร เข็มวิทยฐานะ และโล่รางวัลแก่ผู้สําเร็จการศึกษาหลักสูตรนักบริหารระดับกลางของกระทรวงมหาดไทย (บ.มท.) รุ่นที่ 33 ประจําปีงบประมาณ พ.ศ. 2564 โดยมี นายอรรษิษฐ์ สัมพันธรัตน์ รองปลัดกระทรวงมหาดไทย ด้านบริหาร นายนิรัตน์ พงษ์สิทธิถาวร รองปลัดกระทรวงมหาดไทย หัวหน้ากลุ่มภารกิจด้านสาธารณภัยและพัฒนาเมือง นายบรรจบ จันทรัตน์ ผู้ช่วยปลัดกระทรวงมหาดไทย นายบุญธรรม ถาวรทัศนกิจ ผู้อํานวยการสถาบันดํารงราชานุภาพ นางสาวรัตนา สรภูมิ ผู้อํานวยการวิทยาลัยมหาดไทย คณาจารย์ คณะวิทยากร ผู้แทนกรม รัฐวิสาหกิจ ในสังกัดกระทรวงมหาดไทย ผู้แทนหน่วยงานที่เกี่ยวข้อง ผู้สําเร็จการศึกษาหลักสูตรนักบริหารระดับกลางของกระทรวงมหาดไทย และสื่อมวลชน ร่วมในพิธี
นายสุทธิพงษ์ จุลเจริญ ปลัดกระทรวงมหาดไทย กล่าวว่า ขอแสดงความยินดีกับทุกท่านที่สําเร็จการศึกษาหลักสูตรนักบริหารระดับกลางของกระทรวงมหาดไทย หรือ บ.มท. รุ่นที่ 33 ซึ่งนอกเหนือจากองค์ความรู้และทักษะที่ท่านได้รับการถ่ายทอดจากคณาจารย์หรือวิทยากร สิ่งที่เป็นประโยชน์อีกประการหนึ่ง คือ ทุกท่านได้มีเพื่อน มีพี่ มีน้อง ที่อยู่ในที่ทํางานต่างกัน คนละจังหวัด คนละกรม คนละกระทรวง อันจะเป็นประโยชน์ในการช่วยเหลือเกื้อกูลในการปฏิบัติหน้าที่ราชการบําบัดทุกข์ บํารุงสุข ประชาชน สนับสนุนให้การขับเคลื่อนการทํางานบรรลุผลสําเร็จได้โดยง่าย
โอกาสนี้ นายนิธิวัฒน์ สังฆมะณี ผู้อํานวยการกลุ่มงานอํานวยการ สํานักงานจังหวัดระยอง นําผู้สําเร็จการศึกษาหลักสูตรนักบริหารระดับกลางของกระทรวงมหาดไทย (บ.มท.) รุ่นที่ 33 กล่าวคําปฏิญาณ ความว่า "ข้อ 1 ข้าพเจ้าจะรักษาไว้ซึ่งการปกครองระบอบประชาธิปไตยโดยมีองค์พระมหากษัตริย์เป็นประมุข ข้อ 2 ข้าพเจ้าจะปฏิบัติหน้าที่ด้วยความขยันหมั่นเพียร ซื่อสัตย์ สุจริต ยุติธรรม และเสียสละ เพื่อประโยชน์สุขของประชาชน และความเจริญของประเทศชาติ ข้อ 3 ข้าพเจ้าจะดํารงตนให้เป็นผู้ที่อยู่ในศีลธรรมอันดี มีคุณธรรม และจริยธรรมของข้าราชการที่ดี"
“คําปฏิญาณที่ทุกท่านได้ร่วมกันกล่าวในวันนี้ เป็นคํามั่นสัญญาที่ท่านจะนําความรู้และทักษะประสบการณ์จากการฝึกอบรม ไปใช้ในการปฏิบัติราชการให้เกิดการเสริมสร้างความสุขให้กับพี่น้องประชาชนด้วยความมุ่งมั่นตั้งใจ ทั้งยึดมั่นธํารงไว้ซึ่งสถาบันชาติ ศาสนา พระมหากษัตริย์อันเป็นที่รักยิ่งของพวกเรา ขอให้ตระหนักอยู่เสมอว่า “เราเป็นข้าราชการในพระบาทสมเด็จพระเจ้าอยู่หัว” มีหน้าที่ที่ต้องทําให้พี่น้องประชาชนมีความสุข มีความชื่นใจ นั่นหมายความว่า ต้องเป็นผู้ที่เป็นมิตรของพี่น้องประชาชนที่เราร่วมงานด้วย ที่เขามาติดต่อราชการ ที่เราจําเป็นต้องลงไปช่วยเหลือขับเคลื่อนการพัฒนาคุณภาพชีวิต การแก้ไขปัญหา หรือเรื่องอื่น ๆ ในอนาคต และขออํานวยอวยพรให้ทุกท่านได้รับสิ่งที่ดีงาม ประสบความสําเร็จ ทั้งชีวิตส่วนตัวและชีวิตการงาน และช่วยกันในการทําสิ่งที่ดี Change for Good ให้กับพี่น้องประชาชนตามที่ตั้งใจ และหมั่นรักษาความสัมพันธ์ของเพื่อนสมาชิกในรุ่นเพื่อนําไปใช้ให้เกิดประโยชน์กับราชการและส่วนรวม” นายสุทธิพงษ์ กล่าวเน้นย้ํา
นายบุญธรรม ถาวรทัศนกิจ ผู้อํานวยการสถาบันดํารงราชานุภาพ กล่าวว่า การศึกษาอบรมหลักสูตรนักบริหารระดับกลางของกระทรวงมหาดไทย มีวัตถุประสงค์เพื่อเตรียมบุคลากรให้มีความพร้อมทําหน้าที่ในตําแหน่งนักบริหารระดับกลาง ได้แก่ ผู้อํานวยการกลุ่มงาน ผู้อํานวยการส่วน หรือผู้ที่ได้รับมอบหมาย เป็นหัวหน้ารับผิดชอบโครงการต่าง ๆ ซึ่งจะต้องปฏิบัติหน้าที่ในสถานการณ์ที่มีการเปลี่ยนแปลงตลอดเวลา ทั้งด้านการเมือง เศรษฐกิจ สังคม ความมั่นคง เทคโนโลยี ทั้งจากปัจจัยภายในประเทศและต่างประเทศที่ทวีความรุนแรงมากยิ่งขึ้น เพื่อให้การปฏิบัติราชการเกิดประโยชน์สุขต่อประชาชนตามหลักการบริหารกิจการบ้านเมืองที่ดี ผู้เข้ารับการศึกษาอบรมหลักสูตรนี้ มีจํานวนทั้งสิ้น 102 คน แบ่งเป็น ข้าราชการสังกัดสํานักงานปลัดกระทรวงมหาดไทย จํานวน 69 คน และข้าราชการ/พนักงานรัฐวิสาหกิจนอกสังกัดสํานักงานปลัดกระทรวงมาหดไทย จํานวน 43 คน ศึกษาอบรมผ่านทางระบบออนไลน์ ระหว่างวันที่ 31 สิงหาคม - วันที่ 30 กันยายน 2564 พ.ศ. 2564 รวมระยะเวลาการศึกษาอบรม 5 สัปดาห์ มีเนื้อหาความรู้ ครอบคลุม 6 หมวดวิชา ได้แก่ การพัฒนากระบวนการคิด สถานการณ์ในประเทศไทยและต่างประเทศ การบริหารจัดการทรัพยากรและการใช้เทคโนโลยี การเสริมสร้างสมรรถนะในการปฏิบัติงาน การเสริมสร้างประสบการณ์การบริหารและการเพิ่มศักยภาพของตนเอง ซึ่งจะทําให้ผู้เข้ารับการศึกษาอบรมสามารถนําความรู้ ตลอดจนประสบการณ์ที่ได้รับ ไปประยุกต์ใช้ในการปฏิบัติงาน เพื่อพัฒนาตนเอง หน่วยงาน และประเทศชาติต่อไป โดยในการศึกษาอบรมฯ ครั้งนี้ มีนักศึกษาที่มีผลการศึกษาดีเด่น จํานวน 8 คนได้แก่ นางสาวประภาพรรณ วุ่นสุข กรมการพัฒนาชุมชน นายธนิต เสถียรนาม สํานักงานปลัดกระทรวงมหาดไทย นางสาวธนิตา ทองเงา กระทรวงอุตสาหกรรม นายสัญญา พ่วงอําไพ การไฟฟ้าส่วนภูมิภาค นายธีรวิทย์ เหรียญไกล กรมที่ดิน นางอุทุมพร สีดาคํา สํานักงานปลัดกระทรวงมหาดไทย นายวัชรพงษ์ จิโสะ สํานักงานปลัดกระทรวงมหาดไทย และนายภควัต ฝ่ายแสนยอ สํานักงานปลัดกระทรวงมหาดไทย